Боян Бойчев
Мълчание

chitanka.info

Понякога думи не са нужни.

И тогава ще замълча,

Тогава ти също замълчи,

Просто прегърни ме и чуй —

Душата ми — вярна китара —

Как пее сребърна песен,

Как сърцето шепне унесено,

Сетивата бушуват, изгарят.

Прегърни ме и чуй без думи

Моето многословно мълчание,

Моето признание, обещание,

Сребърна песен да чуваш.

Но ти си ми толкова нужна!

И аз не мога да замълча,

Аз ти казвам, че те обичам,

Дори думи да не са нужни.

1.06.2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.